cyanic-selkie/wikianc huggingface dataset:
বিপ্রদাস পিপলাই
মনসাবিজয় কাব্য
বিপ্রদাস পিপলাই ছিলেন সর্পদেবী মনসার মাহাত্ম্যপ্রচারের উদ্দেশ্যে রচিত মনসামঙ্গল কাব্যধারার অন্যতম প্রধান কবি। তার কাব্যের তিনটি পুঁথি আবিষ্কৃত হয়েছে। ১৮৯৭ সালে হরপ্রসাদ শাস্ত্রী তদাবধি আবিষ্কৃত দুটি পুঁথির উপর ভিত্তি করে তার কাব্যের একটি অসমাপ্ত সংস্করণ সম্পাদনা করে প্রকাশ করেন। ১৯৫৩ সালে ভাষাতাত্ত্বিক সুকুমার সেন বিপ্রদাস পিপলাইয়ের মনসাবিজয় নামে তার কাব্যের একটি সম্পূর্ণ সংস্করণ সম্পাদনা করে প্রকাশ করেন। এই সংস্করণটি এশিয়াটিক সোসাইটির বিবলিওথেকা ইন্ডিকা গ্রন্থমালার অন্তর্গত ছিল। এই সংস্করণটি প্রস্তুত করা হয় প্রাপ্ত তিনটি পুঁথির ভিত্তিতেই। এই পুঁথিগুলি থেকে গ্রন্থরচনার যে তারিখটি পাওয়া যায় সেটি হল ১৪১৭ শকাব্দ (১৪৯৫-৯৬ খ্রিষ্টাব্দ)। বরিশালের বিজয়গুপ্তও একই সময়ে তার মনসামঙ্গল কাব্য রচনা করেছিলেন।
দেবখন্ড
ধর্মের আদেশে কালিদহে পদ্মফুল তুলবার সময় পদ্মপাতায় শিবের বীর্যপাত ঘটে।বীর্যবিন্দু জলে পড়লে নাগরাজ বাসুকির মাতা তা থেকে পুতুল বানিয়ে জীবন্যাস করেন ; জন্ম হয়  পদ্মাবতীর।বাসুকি এই মেয়েটিকে নাগেদের বিষভাণ্ডারের অধীশ্বরী করে দেন। শিবের মানসকর্মের জন্য জন্ম হওয়ায় শিব কন্যার নাম রাখেন মনসা। ব্রহ্মজ্ঞান দান করে শিব মনসাকে ঘরে নিয়ে এলে শিব-পত্নী চণ্ডী তাকে সতিন ভেবে ভুল করেন এবং কুশের বাণ দিয়ে মনসার একচোখ কানা করে দেন।মনসা বিষ ছুড়ে চন্ডীকে মেরে ফেলেন কিন্তু সবার অনুরোধে আবার প্রাণ ফিরিয়ে দেন। চন্ডীর রোষ থেকে মনসাকে বাঁচাতে শিব তাকে সিজুয়া পর্বতে কন্যা নেতার কাছে রেখে এলেন। সমুদ্রমন্থনকালে উত্থিত বিষ শিব পান করে মৃতবৎ হয়ে পড়লে চণ্ডীর অনুরোধে মনসা শিবের বিষহরণ করলেন। এখন থেকে মনসা দেবসমাজে সম্মানের স্থান পেলেন। মনসার বিবাহ হল জরৎকারু মুনির সাথে,তাদের পুত্র হল আস্তিক।
বণিকখন্ড
চম্পক নগরের অধীশ্বর বণিক চাঁদ সদাগর।শিবের মহাভক্ত চাঁদ শিবের থেকে মহাজ্ঞান লাভ করেছেন। মানুষের পূজা ব্যতীত দেবত্ব অর্জন সম্ভব নয়;তাই মনসা চাঁদের কাছে পূজা চাইলেন।শিবভিন্ন অপর কাউকে পূজা করতে চাঁদ প্রত্যাখ্যান করলেন। এমনকী পত্নী সনকার মনসার ঘটে হেঁতালদন্ডের বাড়ি মারেন। পরিণামে মনসা কৌশলে চাঁদের মহাজ্ঞান হরণ করেন এবং ছয়পুত্রকে বিষ দিয়ে হত্যা করেন।তারপর সমুদ্রপথে চাঁদের বাণিজ্যতরী সপ্তডিঙা মধুকর ডুবিয়ে চাঁদকে সর্বস্বান্ত করেন।চাঁদ কোনক্রমে প্রাণরক্ষা করেন। মনসা ছলনা করে স্বর্গের নর্তকদম্পতি অনিরুদ্ধ-ঊষাকে মর্ত্যে পাঠালেন। অনিরুদ্ধ চাঁদের ঘরে জন্মাল লখিন্দর রূপে, আর উজানী শহরে সাধু-বণিকের ঘরে বেহুলা রুপে ঊষা জন্ম নিল। বহুকাল পর চাঁদ সহায়-সম্বলহীনভাবে চম্পক নগরে উন্মত্ত পাগল বেশে করিল গমন।অবশেষে পিতা-পুত্রের মিলন ঘটল। বেহুলার সাথে লখিন্দরের বিবাহ স্থির হল ।মনসা বৃদ্ধাবেশে এসে ছল করে বেহুলাকে শাপ দিল, বিভা রাতে খাইবা ভাতার। সাতালি পর্বতে লোহার বাসরঘর বানান হল।কিন্তু গোপনে মনসার নির্দেশে একটি ছিদ্র রাখা হল।ছিদ্র পথে কালনাগিনী ঢুকে লখাইকে দংশন করল। বেহুলা স্বামীর মৃতদেহ নিয়ে কলার মাজসে ভেসে পাড়ি দিল মনসার উদ্দেশে।বহু বিপদ অতিক্রম করে অবশেষে নেতো ধোবানির সাহায্যে দেবপুরে পৌঁছে নাচের মাধ্যমে দেবতাদের তুষ্ট করল।তখন দেবতাদের আদেশে মনসা লখীন্দরের প্রাণ ফিরিয়ে দিল।বেহুলার সতীত্বের মহিমায় মুগ্ধ হয়ে অবশেষে চাঁদ মনসার পুজো দিল। মর্ত্যবাসের মেয়াদ ফুরাতে বেহুলা-লখীন্দর আবার ইন্দ্রসভায় স্থান পেল।
গুরুত্ব
বিপ্রদাসের কাব্যের বিশেষ উল্লেখযোগ্য বিষয় হল চাঁদ সদাগরের বাণিজ্যযাত্রা পথের বিস্তারিত বিবরণ। এই বিবরণ থেকে তৎকালীন সপ্তগ্রাম এবং হুগলি-সরস্বতী নদীর নিম্ন অববাহিকার একটি স্পষ্ট চিত্র পাওয়া যায়। খড়দহ, চুচুড়া, কলকাতা, দেগঙ্গা,কোন্নগর, নৈহাটি প্রভৃতি নদী বন্দরের নাম তার কাব্যে উল্লিখিত হয়েছে।
অ্যাবিগেইল ব্রেসলিন
অ্যাবিগেইল ক্যাথলিন ব্রেসলিন (জন্ম এপ্রিল ১৪, ১৯৯৬) হলেন একজন মার্কিন অভিনেত্রী এবং গায়িকা। তিনি তার প্রথম কোন বিজ্ঞাপনে হাজির হন, যখন তার বয়স ছিল মাত্র তিন বছর, এছাড়াও মাত্র পাচঁ বছর বয়সে তিনি প্রথমবারের মত ২০০২ সালে মুক্তিপ্রাপ্ত মার্কিন চলচ্চিত্র, 'সাইনস'-এ অভিনয় করেন। তার অভিনীত অন্যান্য চলচ্চিত্রের মধ্যে ২০০৪ সালে মুক্তিপ্রাপ্ত রাইজিং হ্যালেন, ২০০৬ সালে মুক্তিপ্রাপ্ত লিটল মিস সসানশাইন, যেটির জন্য তিনি সেরা পার্শ অভিনেত্রী বিভাগে একাডেমি পুরস্কার-এর জন্য মনোনয়ন পেয়েছেন, ২০০৭ সালে মুক্তিপ্রাপ্ত নো রেজারবেশনস, ২০০৮ সালে মুক্তিপ্রাপ্ত নিমস আইল্যান্ড, ২০০৮ সালে মুক্তিপ্রাপ্ত ডেফিনেটলি মেইবি, ২০০৯ সালে মুক্তিপ্রাপ্ত মাই সিস্টারর্স কিপার, ২০০৯ সালে মুক্তিপ্রাপ্ত জম্বিল্যান্ড, ২০১১ সালে মুক্তিপ্রাপ্ত র‍্যাঙ্গো, এবং ২০১৩ সালে মুক্তিপ্রাপ্ত আগস্ট: ওসেজ কান্ট্রি অন্যতম। ২০১৫ সালের সেপ্টেম্বর মাসে, তিনি মার্কিন টেলিভিশন চ্যানেল ফক্স-এ প্রচারিত অধীরতামূলক-হাস্যরসাত্বক দৃশ্যকাব্যের ধারাবাহিক স্ক্রিম কুইন-এ অভিনয় করা শুরু করেন, যেটিতে অভিনয় করার মাধ্যমে তিনি প্রথমবারের মত ছোট পর্দার ধারাবাহিকে নিয়মিত অভিনয় করেন।
প্রাথমিক জীবন
ব্রেসলিনের জন্ম, মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহর-এ, তিনি কিম (বিবাহপূর্ব নাম ওয়ালস) এবং মাইকেল ব্রেসলিসের কন্যা, যিনি পেশায় একজন টেলিযোগাযোগ বিশেষজ্ঞ, কম্পিউটার প্রোগ্রামার, এবং পরামদানর্শকারী। তার বাবা ইহুদী বংশধর।  তার দু'জন বড়ভাই রয়েছে, তারা হলেন রায়ান এবং স্পেন্সার, যারাও পেশায় অভিনেতা। ব্রেসলিন সহোদরদ্বয় একসাথে একটি ঘনিষ্ঠ পরিবার হিসেবে নিউ ইয়র্ক শহর-এ বসবাস করেন। তার নানী, ক্যাথরিন, ২০১৫ সালে মৃত্যুবরণ করেন। তার নাম মার্কিন যুক্তরাষ্ট্রের দ্বিতীয় রাষ্ট্রপতির পত্নী অ্যাবিগেইল অ্যাডামস-এর নাম অনুযায়ী নামকরণ করা হয়।
অভিনয় জীবন
ব্রেসলিনের অভিনয় জীবনের শুরু হয় মাত্র তিন বছর বয়সে, মার্কিন খেলনা উৎপাদনকারী প্রতিষ্ঠান টয়েস "আর" আস-এর একটি বিজ্ঞাপনে হাজির হওয়ার মাধ্যমে। তার প্রথম চলচ্চিত্রে অভিনয় ছিল ২০০২ সারে মুক্তিপ্রাপ্ত কল্পবিজ্ঞান এবং অধীরতামূলক দৃশ্যকাব্যের মার্কিন চলচ্চিত্র  সাইনস, যেটি পরিচালনা করেন মার্কিন চলচ্চিত্র পরিচালক এম. নাইট সাইমালান, যেখানে তিনি বো হেস নামক চরিত্রটিতে অভিনয় করেন, যেটি চলচ্চিত্রের মূল ভূমিকায় অভিনয় করা জনপ্রিয় মার্কিন অভিনেতা মেল গিবসন-এর চরিত্র গ্রাহাম হেসের কন্যার ভূমিকা। সাইনস চলচ্চিত্রটি বেশিরভাগই ইতিবাচক পর্যালোচনা অর্জন করে নেয় এছাড়াও বক্স অফিসে সফলতা অর্জন করে, সারাবিশ্ব হতে চলচ্চিত্রটি সর্বমোট ৪০৮ মিলিয়ন মার্কিন ডলার আয় করে নেয়। চলচ্চিত্রটিতে ব্রেসলিনের অভিনয় সমালোচকদের দ্বারা প্রশংসিত হয়।  মার্কিন সাপ্তাহিক ম্যাগাজিন নিউজুইক-এর সাংবাদিক লেখেন তিনি এবং তার সহ-অভিনেতা ররি চালকিন চলচ্চিত্রটিতে "অতন্ত ভালো এবং স্বত:স্ফূর্ত, সূক্ষ্মভাবে অভিনয় করেছেন"। ২০০৪ সালে তিনি, হাস্যরস দৃশ্যকাব্যের মার্কিন চলচ্চিত্র রাইজিং হ্যালেন চলচ্চিত্রটিতে অভিনয় করেন, যেটিতে তিনি এবং তার ভাই স্পেন্সার সহোদরের ভূমিকায় অভিনয় করেন, কিন্তু চলচ্চিত্রটি টিকে থাকতে পারেনি।
২০১৪ সালে, ব্রেসলিনকে অপরাধমূলক দৃশ্যকাব্যের মার্কিন চলচ্চিত্র পরফেক্ট সিস্টার্স চলচ্চিত্রে হাজির হতে দেখা যায়। ২০১৫ সালের জানুয়ারী মাসে তিনি মার্কিন টেলিভিশন চ্যানেল ফক্স-এ প্রচারিতঅধীরতামূলক-হাস্যরসাত্বক দৃশ্যকাব্যের ধারাবাহিক স্ক্রিম কুইন-এর প্রথম সিজনে কাজ শুরু করেন, যেটি ২০১৫ সালের সেপ্টেম্বর থেকে ২০১৬ সালের ডিসেম্বর মাস পযন্ত প্রচার করা হয়।
রুবেল
মাসুম পারভেজ রুবেল (জন্ম: ৩ মে ১৯৬০ ) একজন প্রখ্যাত বাংলাদেশী চলচ্চিত্র অভিনেতা, ফাইটিং ডিরেক্টর, প্রযোজক ও পরিচালক। রুবেল লড়াকু চলচ্চিত্রে অভিনয় করার মধ্য দিয়ে চলচ্চিত্রে প্রবেশ করেন। সোহেল রানা অভিনীত ৮০ সালের একটি চলচ্চিত্রে নেপথ্য কন্ঠ দিয়েছেন। বাংলাদেশ চলচ্চিত্রে তিনি মার্শাল কিংবদন্তি ও অ্যাকশন কিং হিরো হিসেবে সুপরিচিত। প্রায় আড়াই শতাধিক চলচ্চিত্রে অভিনয় করেছেন এই অভিনেতা। রুবেলের উল্লেখযোগ্য ছবির মধ্যে আছে উত্থান পতন, উদ্ধার, বীরপুরুষ, বজ্রমুষ্টি, ও ভণ্ড।
প্রাথমিক জীবন
রুবেল ১৯৬০ সালে বরিশাল জেলায় জন্মগ্রহণ করেন। রুবেল ২২ বছর বয়সে পরপর দুইবার যথাক্রমে ১৯৮২ ও ১৯৮৩ সালে জাতীয় কারাতে চ্যাম্পিয়নশিপে স্বর্ণ পদক লাভ করেন। তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগে পড়ার সময় ২৬ বছর বয়সে বড় ভাই মাসুদ পারভেজ ওরফে সোহেল রানা’র প্রযোজিত ও শহিদুল ইসলাম খোকন পরিচালিত ‘লড়াকু’ ছবির মাধ্যমে চলচ্চিত্রে আগমন করেন । রুবেল ছিলেন মার্শাল আর্টে পারদর্শী একজন নায়ক যার ছবিতে থাকতো নিত্য নতুন মারপিটের কৌশল।
চলচ্চিত্র জীবন
রুবেল বাংলা ছবিতে অ্যাকশন হিরো হিসেবে বেশি পরিচিত। এছাড়া লড়াকু নায়ক,বাংলার ব্রুসলী, সুপারষ্টার, মেগাস্টার নামেও পরিচিত।তিনি ২৪ বছর বয়সে ১৯৮৬ সালে "লড়াকু" চলচ্চিত্রে অভিনয় করার মধ্যে দিয়ে চলচ্চিত্রে প্রবেশ করেন। এই ছবি পরিচালনা করেন শহীদুল ইসলাম খোকন। এছাড়াও তিনি সামাজিক, রোমান্টিক, কমেডি ঘরানার ছবিও করছেন। পরবর্তীতে খোকনের সাথে জুটি বেঁধে ২৭টি ছবিতে অভিনয় করেছেন। ব্যতিক্রমী ভাবনার সব ছবি উপহার দিয়েছেন তারা দুজন। তাদের সব ছবিই পেয়েছে আকাশচুম্বী ব্যবসায়িক সাফল্য।তাদের দুজনের কাজের মধ্যে প্রায় সবগুলো ছবিই টানা হাউজফুলের রেকর্ড আছে। ২০০২ সালে মুক্তিপ্রাপ্ত ‘চাই ক্ষমতা’ রুবেল আর খোকন জুটির শেষ ছবি। নায়ক রুবেল অভিনীত কোন ছবিই প্রায় দেড় যুগের বেশি সময় ফ্লপ বা ব্যবসায়িক ভাবে ব্যর্থ হয়নি।এমনকি রুবেল অভিনীত প্রথম টানা ১০টি মুক্তিপ্রাপ্ত ছবিই ছিল বাম্পারহিট এবং সুপার হিট। লড়াকু  নায়ক রুবেল একাধারে নায়ক, প্রযোজক, পরিবেশক, কণ্ঠশিল্পী ও চিত্রপরিচালক, ফাইট ডিরেক্টর । রুবেল শুধু একজন অভিনেতাই ছিলেন না, সেই শুরু থেকেই তিনি অভিনয়ের পাশাপাশি ফাইট ডিরেক্টর হিসেবেও সফল ছিলেন। তার সবগুলো ছবিতেই ‘দ্যা একশন ওয়ারিয়রস’ নামে একটি নিজস্ব ফাইটিং গ্রুপ ছিল।
তিনি বাংলাদেশ চলচ্চিত্র শিল্পী সমিতির সাধারণ সম্পাদকের দায়িত্ব পালন করেছিলেন।
পারিবারিক জীবন
রুবেল ১৯৮৫ সালের ১০ মার্চ সুলতানা পারভেজ নীলার সাথে বিবাহ বন্ধনে আবদ্ধ হন। তাদের এক ছেলে নীলয় পারভেজ নীলয়।তার জন্ম ১৯৮৬ সালের ২৫ মার্চ।
প্রযোজক ও পরিচালক
৯০ দশকের একেবারে শেষের দিকে রুবেল নিজে প্রযোজনা ও পরিচালনায় নামেন।১৯৯৯সালে রুবেল প্রযোজিত প্রথম ছবি 'বাঘের থাবা" মুক্তি পায়।সেই ছবিতে প্রথম মোসুমী,চম্পা,মুনমুনকে কাষ্ট করেন। ছবিটি ব্যবসা সফল হয়।পরের ছবি রুবেল পরিচালিত প্রথম চলচ্চিত্র ‘মায়ের জন্য যুদ্ধ’। এটি ২০০১ সালে মুক্তি পায়। তার প্রযোজিত ও পরিচালিত ছবি বিচ্ছু বাহিনী, একটি বিভাগে জাতীয় চলচ্চিত্র পুরস্কার পায় ২০০১ সালে এবং বছরের সেরা ছবি হিসাবে বিবেচিত হয়। ৯০ দশকের পর থেকে ২০০১ সালের আগ পর্যন্ত যত ছবি রিলিজ হয় ২/৩টি ছবি ব্যতীত এই ছবির রেকর্ড ভংগ করেনী। সুপার বাম্পার হিট ব্যবসা লাভ করে। নায়ক রুবেল " বাচসাস এওয়ার্ড লাভ করেন ওই ছবির় জন্য। পরবর্তিতে তিনি প্রবেশ নিষেধ,অন্ধকারে চিতা,খুনের পরিনাম, বাঘে বাঘে লড়াই, টর্নেডো কামাল, বিষাক্ত চোখ, রক্ত পিপাসা, সিটি রংবাজ, চারিদিকে অন্ধকার। সব কটি ছবিই সুপার হিট ব্যবসা করে।তিনি এ পর্যন্ত ১৭ টি চলচ্চিত্র পরিচালনা করেছেন।
পুরস্কার
লাক্স আনন্দ ধারা পুরস্কার পেয়েছেন ৯৮ সালে। ও বাচসাস পুরস্কার পেয়েছেন যথাক্রমে যুদ্ধা (২০০০) এবং বিচ্ছু বাহিনী (২০০১) চলচ্চিত্রের জন্য। এছাড়া সমগ্র অবদানের জন্য বিশেষ সম্মাননা পান ২০১৫ সালে। যা তিনি নেননি এবং শিল্পী সমিতি প্রদত্ত বিশেষ সম্মাননা ২০১৭ পান ।
২০২০ অস্ট্রেলিয়া ক্রিকেট দলের বাংলাদেশ সফর
অস্ট্রেলিয়া ক্রিকেট দল দুইটি টেস্ট ক্রিকেট খেলার জন্য বাংলাদেশ সফর করে, যা জুন থেকে জুলাই ২০২০-এ অনুষ্ঠিত হয়।
পটাসিয়াম হাইড্রোক্সাইড
পটাসিয়াম হাইড্রোক্সাইড একটি অজৈব যৌগ, যার রাসায়নিক সংকেত KOH । এটি সাধারণত কষ্টিক পটাশ নামে পরিচিত ।
এটি বাজারে কষ্টিক পটাশ হিসেবে পাওয়া যায়।
এই বর্ণহীন কঠিন পদার্থ সোডিয়াম হাইড্রোক্সাইড এর মতই একটি তীব্র ক্ষার । প্রতি বছর NaOH এর চেয়ে প্রায় ১০০ গুণ বেশি KOH উৎপন্ন করা হয় ।
বৈশিষ্ট্য এবং গঠন
অবিশুদ্ধ পটাসিয়াম এর সাথে সোডিয়াম হাইড্রক্সাইড এর বিক্রিয়ায় বিশুদ্ধ পটাসিয়াম হাইড্রক্সাইড পাওয়া সম্ভব । এটি সাধারণত ষদচ্ছ ক্ষুদ্র বড়ি আকারে বিক্রয় করা হয়, যা সহজেই আঠাল হয়ে যায়, কারণ এটি জলগ্রাহী ।
বেদান্ত সোসাইটি অফ সাউদার্ন ক্যালিফোর্নিয়া, রামকৃষ্ণ মঠ
মঠটি মূলত ১৯৪২ সালে দ্বিতীয় বিশ্বযুদ্ধের সময় জেরাল্ড হার্ড দ্বারা তৈরি করা হয়েছিল।   ভারতের রামকৃষ্ণ অর্ডারের একটি আমেরিকান শাখা দক্ষিণ ক্যালিফোর্নিয়ার বেদান্ত সোসাইটির স্বামী প্রভাবানন্দের একজন শিষ্য । এটি মূলত একটি ধর্মীয়, অ-সাম্প্রদায়িক, সহ-সম্পাদক মঠ, কোন নির্দিষ্ট ধর্মীয় সংগঠনের সাথে সম্পর্কহীন ট্রাবুকো কলেজ হিসাবে প্রতিষ্ঠিত হয়েছিল। হার্ডের ঘনিষ্ঠ বন্ধু অ্যালডাস হাক্সলি সেখানে ৬ সপ্তাহ কাটিয়েছেন তাঁর বই দ্য পেরিনিয়াল ফিলোসফি নিয়ে কাজ করতে ।
যাইহোক, পরীক্ষাটি ব্যর্থ হয় এবং হার্ড শুধুমাত্র পুরুষদের জন্য মঠ হিসাবে দক্ষিণ ক্যালিফোর্নিয়ার বেদান্ত সোসাইটিকে জমি এবং ভবন দান করেন । এটি ৭ সেপ্টেম্বর, ১৯৪৮-এ, স্বামী প্রভাবানন্দ দ্বারা রামকৃষ্ণ মঠ হিসাবে পুনঃপ্রতিষ্ঠা করা হয়েছিল। এটি ক্যালিফোর্নিয়ার ট্রাবুকো ক্যানিয়নের রোলিং পাহাড়ে ৪০-একর সম্পত্তিতে অবস্থিত । এটি ভারতের রামকৃষ্ণ অর্ডারের প্রতিষ্ঠাতা মহান ভারতীয় রহস্যবাদী, শ্রী রামকৃষ্ণের নাম বহন করে ।
সুনামগঞ্জ পৌরসভা
সুনামগঞ্জ পৌরসভা বাংলাদেশের সুনামগঞ্জ জেলার একটি পৌরসভা।
আয়তন ও জনসংখ্যা
জনসংখ্যা-৮৭,৫৭০ জন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
'''বর্তমান মেয়র- নাদের বখত
মেয়রগণের তালিকা
কৈলাইল ইউনিয়ন
কৈলাইল ইউনিয়ন বাংলাদেশের ঢাকা বিভাগের ঢাকা জেলার নবাবগঞ্জ উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ২১টি মৌজার সংখ্যা: ০৫টি মোট জনসংখ্যা: ২৮,৪৪১ জন (প্রায়)।
শিক্ষা
সাক্ষরতার হার: ২০০১ এর শিক্ষা জরীপ অনুযায়ী সাক্ষরতার হার ৩৫%। শিক্ষা প্রতিষ্ঠান:
দর্শনীয় স্থান
কৈলাইল রওশন গার্ডেন: নবাবগঞ্জের কৈলাইল ইউনিয়নের একটি দর্শনীয় স্থান।
জনপ্রতিনিধি
বর্তমান চেয়ারম্যান: মোঃ পান্নু মিয়া। প্রাক্তন চেয়ারম্যানগণের তালিকা:
গ্রামসমূহের নাম
কাটাখালী, গুচ্ছগ্রাম, উত্তর কৈলাইল, দক্ষিণ কৈলাইল, ডিগনারা, তেলেঙ্গা, দড়িকান্দা, দৌলতপুর, নয়াকান্দা, পাড়াগ্রাম, ভাঙ্গাভিটা, মধুপুর, মাতাবপুর, মালিকান্দা, মাশাইল, মেলেং, উত্তর মেলেং, পূর্ব মেলেং, পশ্চিম মেলেং, রায়পুর, সোনার গাঁ।
বহিঃসংযোগ
ওয়েবসাইট
যোদ্ধা (২০২৩-এর চলচ্চিত্র)
যোদ্ধা একটি আসন্ন ভারতীয় হিন্দি ভাষার অ্যাকশন থ্রিলার চলচ্চিত্র, যা সাগর আম্ব্রে এবং পুষ্কর ওঝা দ্বারা পরিচালিত এবং ধর্ম প্রোডাকশনের ব্যানারে করণ জোহর প্রযোজিত। ছবিতে অভিনয় করেছেন সিদ্ধার্থ মালহোত্রা, দিশা পাটানি এবং রাশি খান্না।  চলচ্চিত্রটি ২০২৩ সালের ১৫ই ডিসেম্বর মুক্তি পাওয়ার কথা রয়েছে।
উৎপাদন
প্রধান ফটোগ্রাফি ২৭ নভেম্বর ২০২১-এ শুরু হয়েছিল। ১৮ ডিসেম্বর ২০২১-এ, দিশা পাটানি এবং রাশি খান্নাকে প্রধান অভিনেত্রী হিসাবে ঘোষণা করা হয়েছিল। ২০২১ সালের ডিসেম্বরে, পাটানি তার শুটিংয়ের অংশটি গুটিয়ে ফেলেন। ২০২২ সালের মার্চ মাসে, রাশি খান্না তার অংশ গুটিয়ে নেন।
মুক্তি
চলচিত্রটি ১১ নভেম্বর ২০২২-এ মুক্তি পাওয়ার কথা ছিল, কিন্তু বিলম্বিত হয়েছিল। তারপর এটি ১৫ সেপ্টেম্বর ২০২৩ এ স্থগিত করা হয়েছিল। এখন এটি ১৫ ডিসেম্বর ২০২৩-এ মুক্তি পাওয়ার কথা রয়েছে।
ফ্রিডম ফ্রম ফিয়ার (চিত্রকর্ম)
ফ্রিডম ফ্রম ফিয়ার হল মার্কিন চিত্রশিল্পী নরম্যান রকওয়েল কর্তৃক সৃষ্ট জনপ্রিয় ফোর ফ্রিডমস তৈলচিত্রের শেষটি। সিরিজটি জানুয়ারি ৬,১৯৪১ সালে মার্কিন যুক্তরাষ্ট্রের রাষ্ট্রপতি ফ্রাঙ্কলিন ডি. রুজভেল্ট কর্তৃক প্রদেয় ফোর ফ্রিডমস নামে বিবৃত চারটি লক্ষের উপর ভিত্তি করে তৈরি। মার্চ ১৩, ১৯৪৩ সালে দ্যা সেটারডে ইভিনিং পোস্ট -এ সেসময়ের  বিশিষ্ট চিন্তাবিদ স্টিফেন ভিনচেন্ট বেনেটের প্রবন্ধ এর সাথে সিরিজের এই কর্মটি প্রকাশিত হয়েছিল। চিত্রকর্মটি সাধারণত দ্যা ব্লিটজ (দ্বিতীয় বিশ্বযুদ্ধে নাজি জার্মানি কর্তৃক যুক্তরাজ্যের উপর বোমাহামলা) এর সময় অভিভাবক কর্তৃক  শিশুদের ঘুম পারানো হচ্ছে তা বুঝানো হয়।
নেপথ্য কথা
ফ্রিডম ফ্রম ফিয়ার সিরিজের চারটি তৈলচিত্রের মধ্যে সর্বশেষ। ফোর ফ্রিডমস চিত্র চারটি অঙ্কন করেছিলেন নরম্যান রকওয়েল। তৈলচিত্রগুলো অঙ্কনের ক্ষেত্রে অনুপ্রেরণা ছিলো স্টেট অফ দ্য ইউনিয়ন অ্যাড্রেসে মার্কিন প্রেসিডেন্ট ফ্র্যাঙ্কলিন ডি. রুজভেল্টের বক্তব্য। ৭৭তম ইউনাইটেড কংগ্রেসে তিনি এ বক্তব্য রাখেন। দিনটি ছিলো ৬জানুয়ারী ১৯৪১। পরবর্তীতে এদের আটলান্টিক চার্টার গ্রহণ করে। জাতিসংঘের চার্টারের একটি অংশে পরিণত হয়ে এটি। এই চিত্রকর্মের সিরিজটি দ্য স্যাটারডে ইভনিং পোস্ট-এ প্রকাশিত হয়। পর পর চার সপ্তাহে প্রখ্যাত লেখকদের রচনার সঙ্গে ছবিগুলো যুক্ত করে প্রকাশ করে পত্রিকাটি।ফ্রিডম অফ স্পিচ(২০ ফেব্রুয়ারি), ফ্রিডম অফ ওরশিপ(২৭ ফেব্রুয়ারি), ফ্রিডম ফ্রম ওয়ান্ট(৬ মার্চ) এবং ফ্রিডম ফ্রম ফিয়ার(১৩ মার্চ). ফলশ্রুতিতে, এই সিরিজটি ব্যাপকহারে ছড়িয়ে পড়লো, পোস্টাকারে প্রকাশিত হলো তারা। ইউএস গভার্নমেন্ট ওয়ার বন্ড ড্রাইভে সহায়ক হিসেবে তাদের ব্যবহার করা হয়।
দ্যা ব্লিটজ হল দ্বিতীয় বিশ্বযুদ্ধের সময় জার্মানি দ্বারা যুক্তরাজ্যে চলমান কৌশলগত বিমান আক্রমণকাল। ৭ই সেপ্টেম্বর ১৯৪০ এবং ২১শে মে ১৯৪১ এর মধ্যে ১৬ ব্রিটিশ শহরের উপর বড় ধরনের বিমান আক্রমণ হয়েছিল। ৭ই সেপ্টেম্বর ১৯৪০ থেকে শুরু করে ক্রমাগত ৫৭ টি রাত লুফটওয়াফে লন্ডনের ওপর বোমাবর্ষণ করেছিল। লন্ডনের একলক্ষের অধিক ঘর বাড়ি ক্ষতিগ্রস্ত বা ধ্বংস হয়ে গিয়েছিল এবং ৪০,০০০ এরও অধিক বেসামরিক লোক নিহত হয়েছিল, যাদের প্রায় অর্ধেক হয়েছিল লন্ডনে।
বর্ণনা
চিত্রকর্মটি শিশুদের এই বিশ্বের বিপদসমুহ না জেনে নিরাপদে তাদের বিছানায় শয়ন প্রদর্শন করে যেখানে পিতা-মাতা তাদের দিকে চেয়ে থাকে। মা যখন তাদের ঘুম পাড়াচ্ছে তখন বাবা একটি সংবাদপত্র ধরে আছে যেখানে যুদ্ধের বিষাদ বর্ণিত আছে।কিন্তু বাবার দৃষ্টি সম্পূর্ণরূপে তার সন্তানদের উপর, ভীতিপদ খবরগুলোর উপর নয়। যদিওবা চিত্রকর্মটি সাধারণত দ্যা ব্লিটজ এর সময় পিতামাতা কর্তৃক আমেরিকান শিশুদের ঘুম পারানো হচ্ছে তা বুঝানো হয়েছে, কিন্তু শিশুরা ইতোমধ্যেই ঘুমিয়ে পড়েছে। পিতামাতা ঘুমিয়ে পড়ার আগে সন্তানদেরকে তাদের সংকীর্ণ বিছানায় দেখতে এসেছে। মাকে বিছানার চাদর ঠিক করতে দেখা যায়। বাবা "ক্লাসিক রকওয়েল অনলুকার" হিসাবে প্রদর্শিত হয়েছে, যে কিনা চিত্রকর্মে দর্শকের ভূমিকা পালন করে। যেহেতু তিনি তার চশমা ধরে আছেন, তাই আমরা অনুমান করি যে তিনি তার হাতের বেনিংটন ব্যানার পড়া শেষ করেছেন। সংবাদ পত্রটির শিরোনাম "Bombings Ki ... Horror Hit", যা কিনা বিমান আক্রমণকে নির্দেশ করে। পেছনে দরজার সাথে সংযোগকারী হলওয়ে ও সিঁড়ি রয়েছে।
রকওয়েল কাজটির তেমন যত্ন নেননি। তার মতে ছবিটা একটি সোজা ধারণা থেকে আঁকা হয়েছে। লন্ডনে বোমাবর্ষণের সময় আঁকা ছবিটা বোঝাতে চেয়েছে " ধন্যবাদ ঈশ্বর, আমরা আমাদের সন্তানদের নিরাপত্তা ও এ অনুভূতি দিয়ে ঘুম পাড়াতে পেরেছি যে তারা জানে রাতে তাদের হত্যা করা হবে না।"
সৃজন
এই চিত্রকর্মের জন্য মডেল হয়েছিলেন জিম মার্টিন, মিস এডগার লরেন্স (ডরোথি), এবং রকওয়েলের ছুতার ওয়াল্ট স্কয়ারসের দুই সন্তান।সবাই ছিলেন ওলিংটন, ভারমন্টে রকওয়েলের প্রতিবেশী। রকওয়েলের অনুরোধে এই কাজে ব্যবহারের জন্য বেনিংটন ব্যানার একটি প্রতীকী সংস্করণ প্রস্তুত করেছিল। মার্চ ১৩, ১৯৪৩ সালে দ্যা সেটারডে ইভিনিং পোস্টে স্টিফেন ভিনচেন্ট বেনেটের প্রবন্ধের সাথে সিরিজের এই চিত্রকর্মটি প্রকাশিত হয়েছিল। কাকতালীয়ভাবে যেদিন এটা প্রকাশিত হয়েছিল সেদিন কবি,ঐপন্যাসিক এবং ছোট-গল্প লেখক বেনেট মারা গিয়েছিলেন।
ইতিহাস
এই চিত্রকর্মটি হল ফোর ফ্রিডম সিরিজটি গঠনের পূর্বের একমাত্র নতুন চিত্রকর্ম। যদিও এটি মূলত ব্রিটেনের যুদ্ধকে পেশ করতে সৃষ্টি করা হয়েছিল, কিন্তু সেটারডে ইভিনিং পোস্ট এটিকে প্রকাশ করেনি। ১৯৪৩ সালে প্রকাশিত হওয়ার পর যুক্তরাষ্ট্রের ট্রেজারি ডিপার্টমেন্ট ফোর ফ্রিডমের চিত্রকর্মগুলোকে দেশব্যাপী পরিভ্রমণ করায়। ফোর ফ্রিডমের চিত্রকর্মগুলোর পরিভ্রমণ $১৩০,০০০,০০০ এর পর্যন্ত ওয়ার বন্ডের বিক্রি বাড়ায়। রকওয়েলের ফোর ফ্রিডমের চিত্রকর্মগুলো ওয়ার বন্ড প্রদর্শনীতে বিক্রির জন্য ডাকটিকিট স্মারক হিসেবে পুনঃ প্রস্তুত করা হয়েছিল।
সমালোচকদের মন্তব্য
দৃশ্যটিকে মাত্রাতিরিক্ত অন্তরঙ্গ হিসাবে বর্ণনা করা হয়েছে। আসবাবপত্রের ও আলোক বিন্যাস এই অন্তরঙ্গতা সৃজনে ভূমিকা রেখেছে।  ডেবোরাহ সোলোমন দৃশ্যটিকে এমনভাবে বর্ণনা করেছেন, "কিছুটা ফ্রান্সের অভ্যন্তরীণ অনুভব, সাথে ভালোবাসার অত্যাধুনিক ছোঁয়া।. " দ্য ওয়াল স্ট্রিট জার্নাল এর ব্রুস কোল বলেছেন,"যুদ্ধের এই প্রসংগটা এতই সুনির্দিষ্ট যে, এটি ভয় বা রুজভেল্টের বৈশ্বিক নিরস্ত্রীকরণ পরিকল্পনা সম্পর্কে সামান্য চিহ্নই বহন করে। রকওয়েল তার হাত হালকা বাঁধাগুলোর পাশ দিয়ে নিয়ে যেতে পারেনি।"
ঔষধ প্রস্তুতি ও ব্যবহারবিদ
ঔষধ প্রস্তুতি ও ব্যবহারবিদ বলতে স্বাস্থ্যখাতের সেইসব পেশাদার ব্যক্তিদেরকে বোঝায় যারা ঔষধের যাচাইকরণ, সূত্রায়ন, প্রস্তুতি, বৈশিষ্ট্য, সংরক্ষণ, মানবদেহে ঔষধের প্রয়োগ, প্রভাব ও আন্তঃক্রিয়া, ইত্যাদি বিষয়ে বিশেষ জ্ঞান রাখেন এবং কীভাবে ঔষধ প্রয়োগ করলে রোগীর সর্বোচ্চ লাভ হয়, পার্শ্ব প্রতিক্রিয়া ন্যূনতম হয় এবং দেহের অন্যান্য পদার্থের সাথে ঔষধের ক্ষতিকর আন্তঃক্রিয়া এড়ানো যায়, সে বিষয়ে পরামর্শ প্রদান করেন। এছাড়া তারা সমাজের প্রাথমিক স্তরের চিকিৎসা সেবা প্রদায়ক হিসেবে কাজ করেন। ঔষধ প্রস্তুতি ও ব্যবহারবিদরা ঔষধের প্রাণরাসায়নিক কার্যপদ্ধতি ও প্রভাব, ঔষধের ব্যবহার, নিরাময় বা আরোগ্যমূলক ভূমিকা, পার্শ্ব-প্রতিক্রিয়া, সম্ভাব্য ঔষধীয় আন্তঃক্রিয়া ও এ সংক্রান্ত নজরদারি-যোগ্য চলরাশিগুলি সম্পর্কে বিশ্ববিদ্যালয়ে স্নাতক ও স্নাতকোত্তর স্তরের উচ্চশিক্ষা লাভ করেন। একই সাথে তারা শারীরস্থান, শারীরবৃত্ত ও রোগ-শারীরবৃত্ত সম্পর্কেও অধ্যয়ন করেন। ঔষধ প্রস্তুতি ও ব্যবহারবিদরা এই বিশেষায়িত জ্ঞান রোগী, চিকিৎসক ও অন্যান্য স্বাস্থ্যসেবা প্রদানকারী ব্যক্তিদের কাছে জ্ঞাপন ও ব্যাখ্যা করেন। দেশভেদে পেশাদারী সনদ লাভের জন্য অন্যান্য আবশ্যকীয় শর্তের পাশাপাশি ঔষধ প্রস্তুতি ও ব্যবহারবিদদেরকে ঔষধ প্রস্তুতি ও ব্যবহার বিজ্ঞান বিষয়ে স্নাতক, স্নাতকোত্তর বা ডক্টরেট উপাধি অর্জন করতে হয়।
ঔষধ প্রস্তুতি ও ব্যবহারবিদেরা প্রায়শই স্থানীয় লোকালয়ের ঔষধ প্রস্তুতি ও ব্যবহারবিদ পদে নিযুক্ত থাকেন। এক্ষেত্রে তাদেরকে খুচরা ঔষধ বিক্রয় সংশ্লিষ্ট ঔষধ প্রস্তুতি ও ব্যবহারবিদ, প্রথম সারির ঔষধ প্রস্তুতি ও ব্যবহারবিদ বা বিতরণকারী ঔষধ প্রস্তুতি ও ব্যবহারবিদ হিসেবেও উল্লেখ করা হয়। আবার তারা হাসপাতালের ঔষধ প্রস্তুতি ও ব্যবহারবিদ পদেও নিযুক্ত হতে পারেন, যেখানে তারা চিকিৎসকের ব্যবস্থাপত্রে নির্দেশিত ঔষধের সঠিক ব্যবহার এবং সম্ভাব্য ক্ষতিকর প্রতিক্রিয়া সম্পর্কে নির্দেশনা ও পরামর্শ প্রদান করেন। বেশিরভাগ দেশে ঔষধ প্রস্তুতি ও ব্যবহারবিদ পেশাটি পেশাদারি প্রবিধানের দ্বারা নিয়ন্ত্রিত হয়ে থাকে। পেশাচর্চা বিষয়ক আইনি সীমার উপর নির্ভর করে ঔষধ প্রস্তুতি ও ব্যবহারবিদরা কিছু নির্দিষ্ট আইনি এক্তিয়ারভুক্ত এলাকাতে স্বয়ং নিজেই নির্দিষ্ট কিছু ঔষধের (যেমন টিকা) ব্যবস্থাপত্র লেখা ও প্রয়োগ করার অধিকার রাখতে পারেন; সেক্ষেত্রে তাদেরকে "ব্যবস্থাপত্র প্রদানকারী ঔষধ প্রস্তুতি ও ব্যবহারবিদ" বলে। ঔষধ প্রস্তুতি ও ব্যবহারবিদরা আরও বহু বিভিন্ন পরিবেশে পেশাচর্চা করতে পারেন, যাদের মধ্যে ঔষধশিল্প, পাইকারি ঔষধ বিক্রয়, গবেষণা, উচ্চশিক্ষায়তন, ঔষধসূত্র-সংহিতা ব্যবস্থাপনা, সামরিক বাহিনী ও সরকারি প্রশাসন উল্লেখ্য।
ঔষধ প্রস্তুতি ও ব্যবহারবিদদেরকে ইংরেজি পরিভাষায় "ফার্মাসিস্ট", "কেমিস্ট" বা "ড্রাগিস্ট" নামে ডাকা হতে পারে।
কাজের প্রকৃতি
ঐতিহাসিকভাবে স্বাস্থ্যসেবা প্রদানকারী হিসাবে ঔষধ প্রস্তুতি ও ব্যবহারবিদদের মৌলিক ভূমিকা ছিল রোগীদের জন্য ব্যবস্থাপত্রে লেখা ঔষধের জন্য চিকিৎসকদের কাছে ঔষধ সরবরাহ করা। আধুনিক কালে এসে ঔষধ প্রস্তুতি ও ব্যবহারবিদরা রোগী এবং স্বাস্থ্যসেবা প্রদানকারীদের ঔষধ নির্বাচন, ঔষধের মাত্রা নির্ধারণ, ঔষধের আন্তঃক্রিয়া ও পার্শ্ব প্রতিক্রিয়া সম্পর্কে পরামর্শ প্রদান করেন। এভাবে তারা ঔষধের ব্যবস্থাপত্র প্রদানকারী এবং রোগীর মধ্যে একজন প্রশিক্ষিত মধ্যস্থতাকারী হিসাবে কাজ করেন। ঔষধ প্রস্তুতি ও ব্যবহারবিদরা ঔষধের নিরাপদ এবং কার্যকর ব্যবহার নিশ্চিত করার জন্য রোগীদের স্বাস্থ্য এবং অগ্রগতি নিরীক্ষণ করেন। ঔষধ প্রস্তুতি ও ব্যবহারবিদরা ঔষধ মিশ্রণের কাজও করতে পারেন, তবে বর্তমানে বেশিরভাগ ঔষধই ঔষধ নির্মাতা প্রতিষ্ঠানদের দ্বারা আদর্শ মাত্রা ও আদর্শ প্রয়োগযোগ্য রূপে উৎপাদিত হয়ে থাকে। কিছু নির্দিষ্ট আইনি এক্তিয়ারভুক্ত এলাকাতে ঔষধ প্রস্তুতি ও ব্যবহারবিদদের স্বাধীনভাবে কিংবা কোনও প্রাথমিক চিকিৎসা সেবা প্রদানকারী চিকিৎসকের সহযোগিতার ভিত্তিতে (সহযোগিতামূলক বৃত্তি চুক্তি নামক একটি কার্যবিধিতে সম্মত হয়ে) ঔষধের ব্যবস্থাপত্র লেখার কর্তৃত্ব থাকতে পারে।
ঔষধভিত্তিক চিকিৎসার সংখ্যাবৃদ্ধি, বৃদ্ধ কিন্তু অধিকতর সচেতন এবং অধিকতর আগ্রহী লোকের সংখ্যা বৃদ্ধি, এবং স্বাস্থ্যসেবা ব্যবস্থার অন্যান্য এলাকায় ঘাটতির কারণে ঔষধ প্রস্তুতি ও ব্যবহারবিদের রোগীভিত্তিক পরামর্শদান দক্ষতার চাহিদা ক্রমেই বৃদ্ধি পাচ্ছে বলে মনে করা হয়। ঔষধ প্রস্তুতি ও ব্যবহারবিদরা বর্তমানে সবচেয়ে গুরুত্বপূর্ণ যে ভূমিকাগুলি পালন করছেন তার মধ্যে একটি হল ঔষধীয় সেবা। ঔষধীয় সেবায় রোগী, রোগের অবস্থা, ঔষধ ও সেগুলির প্রতিটির ব্যবস্থাপনার সরাসরি দায়িত্ব গ্রহণ করা বোঝায়, যার উদ্দেশ্য চিকিৎসার ফলাফল উন্নত করা। ঔষধীয় সেবার অনেকগুলি সুবিধা রয়েছে যার মধ্যে কয়েকটি হল: ঔষধজনিত চিকিৎসা ত্রুটির সংখ্যা হ্রাস, ঔষধসেবনের বিধিবিধানের প্রতি রোগীর সম্মতি বৃদ্ধি, উচ্চ রক্তচাপ এবং অন্যান্য হৃৎবাহ রোগের ঝুঁকিসহ বিভিন্ন দীর্ঘস্থায়ী রোগাবস্থার উন্নততর ব্যবস্থাপনা, ঔষধ প্রস্তুতি ও ব্যবহারবিদ ও রোগীর মধ্যকার সম্পর্ক সুদৃঢ়করণ এবং চিকিৎসা সেবার দীর্ঘমেয়াদী খরচ হ্রাস।
ঔষধ প্রস্তুতি ও ব্যবহারবিদরা প্রায়শই রোগীদের স্বাস্থ্য সংক্রান্ত প্রশ্নসমূহের জন্য প্রথম যোগাযোগ বিন্দু হিসেবে কাজ করেন। সুতরাং রোগীদের ঔষধ ব্যবস্থাপনার মূল্যায়ন ও রোগীদের চিকিৎসকদের কাছে অর্পণ বা দিকনির্দেশনা করার ব্যাপারে ঔষধ প্রস্তুতি ও ব্যবহারবিদদের অনেক গুরুত্বপূর্ণ ভূমিকা রয়েছে। এই ভূমিকাগুলির কয়েকটি নিচে দেওয়া হল:
বাগলকোট
বাগলকোট (Bagalkot) ভারতের কর্ণাটক রাজ্যের বাগলকোট জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৩৩ মিটার (১৭৪৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বাগলকোট শহরের জনসংখ্যা হল ৯১,৫৯৬ জন। এর মধ্যে পুরুষ ৫২% এবং নারী ৪৮%।
এই শহরের জনসংখ্যার ১২% হল ৬ বছর বা তার কম বয়সী।
শেখ কামাল টেক্সটাইল ইঞ্জিনিয়ারিং কলেজ, ঝিনাইদহ
শেখ কামাল টেক্সটাইল ইঞ্জিনিয়ারিং কলেজ  সংক্ষেপে এসকেটেক বাংলাদেশের খুলনা বিভাগের ঝিনাইদহ জেলায় অবস্থিত একটি স্নাতক পর্যায়ের সরকারি প্রকৌশল কলেজ। কলেজটি বাংলাদেশ টেক্সটাইল বিশ্ববিদ্যালয় এর অধীনে চার বছর মেয়াদি বিএসসি ইঞ্জিনিয়ারিং ডিগ্রী প্রদান করে থাকে। ২০১৬-১৭ শিক্ষাবর্ষে কলেজ টি বিএসসি ইঞ্জিনিয়ারিং ইন টেক্সটাইল ইঞ্জিনিয়ারিং এ একাডেমিক কার্যক্রম শুরু করে।
অবস্থান
শেখ কামাল টেক্সটাইল ইঞ্জিনিয়ারিং কলেজটি খুলনা বিভাগের ঝিনাইদহ জেলায় অবস্থিত। এটি ঝিনাইদহ সদর উপজেলায় অবস্থিত। কলেজটি ঝিনাইদহ শহর থেকে ৮ কিলোমিটার দূরে ঝিনাইদহ-মাগুরা মহাসড়কের পাশে এটির ক্যাম্পাস অবস্থিত ।  সর্বোমোট ৮ একর জমির উপর ক্যাম্পাসটি অবস্থিত।
অবকাঠামো
মোট ১২ টি সুবিশাল ভবন রয়েছে এখানে। সেগুলো হলো একাডেমিক ভবন, প্রশাসনিক ভবন, অফিসার্স ডরমেটরি, স্টাফ কোয়ার্টার, অধ্যক্ষের বাস ভবন, ছেলেদের হল (২ টি), মেয়েদের হল, পাওয়ার প্লান্ট, পাম্প হাউজ, সুবিশাল ল্যাব ভবন ২ টি, আধুনিক জিমনেসিয়াম, অডিটোরিয়াম, লাইব্রেরী, মসজিদ।
অনুষদ ও বিভাগ
শেখ কামাল টেক্সটাইল ইঞ্জিনিয়ারিং কলেজ থেকে বাংলাদেশ টেক্সটাইল বিশ্ববিদ্যালয় এর অধীনে চার বছর মেয়াদি বিএসসি ইঞ্জিনিয়ারিং ইন টেক্সটাইল ইঞ্জিনিয়ারিং থেকে ৪ টি ডিপার্টমেন্টে পাঠদান করানো হয়।
বায়তুল-জামে মসজিদ, অফেনবাক
বায়তুল-জামে মসজিদ জার্মানির অন্যতম বৃহত্তম মসজিদ। মসজিদটি জার্মানির অফেনবাক অ্যাম মেইনের বোশওয়েগে অবস্থিত।
মসজিদটি মুবাশরা ইলিয়াস দ্বারা নকশা করা হয়েছিল এবং আহমদিয়া মুসলিম সম্প্রদায় এটি রক্ষণাবেক্ষণ করে।
আইএনএস খান্ডেরি (২০১৭)
আইএনএস খান্ডারি (S৫১) হল ভারতীয় নৌ সেনার দ্বিতীয় স্করপেন গোত্রের সাবমেরিন ।মুম্বইয়ের মাজাগাঁও ডক থেকে আনুষ্ঠানিক ভাবে এই ডিজেল-ইলেকট্রিক অ্যাটাক সাবমেরিনটিকে ১২ ডিসেম্বর ২০১৭ সালে জলে নামানো হয়েছে। ১২ ডিসেম্বর ২০১৭ থেকেই শুরু হয়ে যাচ্ছে আইএনএস খান্ডেরি নামে এই অ্যাটাক সাবমেরিনের পরীক্ষামূলক সমুদ্রযাত্রা। টর্পেডো এবং অ্যান্টি-শিপ মিসাইল ব্যবহার করে হামলা চালাতে সক্ষম এই ডুবোজাহাজ। প্রতিরক্ষা প্রতিমন্ত্রী সুভাষ ভামরে এবং নৌসেনার প্রধান অ্যাডমিরাল সুনীল লানবার উপস্থিতিতে আইএনএস খান্ডেরি আনুষ্ঠানিক ভাবে জলে নেমেছে।
নির্মাণ ইতিহাস
ফ্রান্সের সঙ্গে যৌথ উদ্যোগে মোট ছ’টি স্করপেন ক্লাস সাবমেরিন তৈরি করছে ভারত। মোট খরচ ৩০০ কোটি ডলার।দ্বিতীয় স্করপেন ক্লাস অ্যাটাক সাবমেরিন আইএনএস খান্ডেরি নৌসেনার হাতে চলে এল।মনে করা হচ্ছে ২০১৭ সালের শেষের দিকে এই সাবমেরিন সম্পূর্ণ রূপে ভারতীয় নৌবাহীনির হাতে চলে আসবে।
২০২২ এশিয়ান গেমসে ভারত
ভারতের ২০২২ সালের ১০ই সেপ্টেম্বর থেকে ২৫শে সেপ্টেম্বর চীনের হাংচৌ, ঝেজিয়াং -এ ২০২২ এশিয়ান গেমসে প্রতিদ্বন্দ্বিতা করার কথা ছিল। তবে কোভিড-১৯ এর বৈশ্বিক মহামারী বৃদ্ধির কারণে ইভেন্টটি এখন স্থগিত করা হয়েছে এবং শীঘ্রই এশিয়ান গেমসের নতুন তারিখ ঘোষণা করা হবে।
মল্লক্রীড়া
অ্যাথলেটিক্স ফেডারেশন অফ ইন্ডিয়া (AFI) এশিয়ান গেমস ২০২২-এর জন্য যোগ্যতা মানগুলির একটি তালিকা প্রকাশ করেছে৷
ব্রিজ
চীনের হাংচৌতে আসন্ন এশিয়ান গেমসের জন্য ভারতের ব্রিজ ফেডারেশন তাদের ছয় সদস্যের দল ঘোষণা করেছে।
অশ্বারোহণ
বিভাগ
ই-স্পোর্টস
ইস্পোর্টস ফেডারেশন অফ ইন্ডিয়া দ্বারা অনুষ্ঠিত যোগ্যতার টুর্নামেন্টের পরে, ভারত ফিফা অনলাইন ৪, স্ট্রিট ফাইটার ভি, হার্থস্টোন, লিগ অফ লিজেন্ডসে অ্যাথলেট পাঠাবে বলে স্থির হয়েছে।
হকি
ভারত আসন্ন এশিয়ান গেমসের জন্য পুরুষ ও মহিলা উভয় জাতীয় হকি পাঠাবে।
গলফ
পুরুষদের মধ্যে অনির্বাণ লাহিড়ী এবং শুভঙ্কর শর্মা এবং মহিলাদের মধ্যে অদিতি অশোক এবং ত্বেসা মালিককে তাদের র‌্যাঙ্কিংয়ের ভিত্তিতে সরাসরি প্রবেশাধিকার দেওয়া হয়েছিল। ভারতীয় গল্ফ ইউনিয়ন দ্বারা অনুষ্ঠিত ট্রায়ালের মাধ্যমে বিরাজ মাদপ্পা, রশিদ খান এবং অবনী প্রশান্ত যোগ্যতা অর্জন করেছেন।
কাবাডি
ভারত আসন্ন এশিয়ান গেমসের জন্য পুরুষ ও মহিলা উভয় দলই পাঠাবে।
সফটবল
সফ্টবল এশিয়ার অনুমোদনের পর এশিয়ান গেমসে ভারত সফটবলে আত্মপ্রকাশ করে।
রিতা সি. ডেভিডসন
'''রীতা সি. ডেভিডসন''' (সেপ্টেম্বর ১, ১৯২৮ – নভেম্বর ১১, ১৯৮৪) ছিলেন একজন আইনজীবী এবং সরকারী কর্মচারী যিনি মেরিল্যান্ড কোর্ট-এর আপিল বিভাগে দায়িত্ব পালনকারী প্রথম মহিলা ছিলেন।
ডেভিডসনের জন্ম ব্রুকলিন, নিউ ইয়র্ক শহরে, তিনি রাশিয়া থেকে আসা ইহুদি অভিবাসীদের মেয়ে। তিনি ১৯৪৮ সালে গুউচার কলেজ এবং ১৯৫১ সালে ইয়েল ল স্কুল থেকে স্নাতক ডিগ্রি অর্জন করেছিলেন।
ডেভিডসন ওয়াশিংটন ডিসিতে ব্যক্তিগত অনুশীলনে কাজ করেছিলেন এবং মন্টগোমেরি কাউন্টি, মেরিল্যান্ড রাজনীতিতে সক্রিয় ছিলেন। ১৯৭০ সালে, গভর্নর মার্ভিন ম্যান্ডেল তাকে কর্মসংস্থান ও সামাজিক পরিষেবাদি বিভাগের সেক্রেটারি হিসাবে নিয়োগ করেছিলেন, প্রথম মহিলা হিসেবে তিনিই মেরিল্যান্ডের গভর্নরের মন্ত্রিসভায় নাম লেখান।
১৯৭২ সালে, ডেভিডসনকে বিশেষ আপিলের মেরিল্যান্ড কোর্ট এ নিয়োগ দেওয়া হয়েছিল। ১৯৭৮ সালে, ভারপ্রাপ্ত গভর্নর ব্লেয়ার লি তৃতীয় তাকে মেরিল্যান্ড কোর্ট অব আপিলস এ নিয়োগ করেছিলেন। ডেভিডসন ছিলেন রাজ্যের সর্বোচ্চ আদালতে নিযুক্ত প্রথম মহিলা।
ডেভিডসন ক্যান্সারে আক্রান্ত হয়ে ১৯৮৪ সালের ১১ নভেম্বর তাঁর চেভি চেজ, মেরিল্যান্ড-এর বাড়িতে মারা যান।
মাইক ডিকিসন
প্রাথমিক ও শিক্ষা জীবন
ডিকিসন বড় হয়েছেন ক্রিস্টচর্চায় । তার বাবা একজন শিক্ষানবিশ বয়লার প্রস্তুতকারক ছিলেন, এবং তার মা একজন গৃহীনী । তার বাবা চিকিৎসা এবং সংগ্রহের জন্য তার আগ্রহকে উত্সাহিত করেছিলেন।
ডিকিসন ২০০৭ সালে ডিউক বিশ্ববিদ্যালয় থেকে প্রাণিবিদ্যায় পিএইচডি অর্জন করেছিলেন। তাঁর গবেষণামূলক বিষয়টি ছিল দৈত্য উড্ডয়ন ক্ষমতাহীন পাখিদের বিন্যাস ।
পেশা
তিনি ২০১৩ থেকে ২০১৮ সাল পর্যন্ত ওয়াংগনুই আঞ্চলিক যাদুঘরে প্রাকৃতিক ইতিহাসের কিউরেটর ছিলেন।
২০০৯ সালে তিনি উইকিপিডিয়ায় আগ্রহী হয়ে ওঠেন। ২০১২ সালে, তিনি একটি সম্প্রদায় গোষ্ঠী তৈরি করেছেন "ওয়াংগনুই উইকি বুধবার" যা উইকিপিডিয়ায় স্থানীয় পাতাগুলি সম্পাদনা করতে মাসে একবার মিলিত হতে সাহায্য করতো॥ তারপরে তিনি নিউজিল্যান্ডের চারপাশে উইকিপিডিয়া কর্মশালা চালানো শুরু করেন।
তিনি সংগ্রহশালাগুলির সংগ্রহগুলি জনসাধারণের কাছে অ্যাক্সেসযোগ্য করার জন্য উইকিপিডিয়ায় জড়িত থাকার পক্ষে পরামর্শ দিয়েছেন। তিনি যুক্তি দিয়েছিলেন যে কৌরি ডাইব্যাকের উদাহরণ উল্লেখ করে উইকিপিডিয়া সরকারকে তথ্য ভাগ করে নেওয়ার এবং জনসাধারণের কাছে প্রচার করার একটি শক্তিশালী হাতিয়ারও হতে পারে।
২০১৯ সালে ডিকিসন ভয়েজার মিডিয়া অ্যাওয়ার্ডের বিচারক ছিলেন।
২০১৮-এ বৃহত্তর উইকিপিডিয়ান
থাম্ব|ডিকিসন (সামনে, বাম) জুলাই 2018, অকল্যান্ড যাদুঘরে উইকিপিডিয়া সম্পাদনা- এ -থোনকে নেতৃত্ব দিচ্ছেন। ২০১৮ সালে, তিনি উইকিমিডিয়া ফাউন্ডেশন থেকে নিউজিল্যান্ডের প্রথম বৃহত্তম উইকিপিডিয়ান- হয়ে ওঠার জন্য $৬১ হাজার ডলার অনুদান পেয়েছিলেন। অনুদানটি তার বেতন, ভ্রমণের ব্যয় এবং কনফারেন্স রেজিস্ট্রেশন ফি প্রদান করে। তার লক্ষ্য উইকিপিডিয়ায় নিউজিল্যান্ড সম্পর্কিত বিষয়বস্তুগুলির অসম্পূর্ণগুলো সম্পন্ন করা, যেমন মাওরি এবং মহিলাদের বিষয়ে নিবন্ধের অভাবের সমাধান করা। তিনি নিবন্ধের বিষয়বস্তুর লিঙ্গ পক্ষপাতকে সম্বোধন করার জন্য আরও মহিলা সম্পাদককে উইকিপিডিয়ায় আকৃষ্ট করার প্রত্যাশা করছেন। ২০১৮ হিসাবে, তিনি তার ৪ ডাব্লুডিতে নিউজিল্যান্ডের চারপাশে ভ্রমণ করছিলেন যা একটি মোবাইল অফিস এবং এনটমোলজি ফিল্ড স্টেশন হিসাবে কাজ করে।
জুলাই ২০১৮ এ, তার প্রথম স্টপ ছিল অকল্যান্ড যাদুঘর । অক্টোবর ২০১৮ সালে তিনি ছিলেন উত্তরদিক্স্থ দেশ, দ্বারা হোস্ট করা হেরিটেজ নিউজিল্যান্ড মধ্যে কেরি কেরি । তিনি উইকিপিডিয়া নিবন্ধগুলিতে যোগ করার জন্য মাওরি ভাষার উচ্চারণ রেকর্ড করেছিলেন, এবং স্থানীয়দের তাদের গল্পগুলি ভাগ করে নেওয়ার আহ্বান জানিয়েছেন।
সপ্তাহের সমালোচক
মাইক ইএসইএপি ২০১৮ এ ইন্দোনেশিয়ার বালিতে ক্রিটার অফ দ্য উইক রেডিও প্রোগ্রামটি উপস্থাপন করেছেন । নভেম্বর ২০১৮ সালে উইকিমিডিয়া অস্ট্রেলিয়া মেলবোর্ন মিটআপে একটি হালনাগাদ উপস্থাপনা দেওয়া হয়েছিল সপ্তাহের সমালোক একটি জাদুঘরের একটি উদাহরণ হিসাবে আলোচনা করেন প্রসার ২০১৮ এ SPNHC সম্মেলন ডুনেডিনে ।
ব্যক্তিগত জীবন
তাঁর প্রিয় ডাইনোসর হলেন স্টাইলাকোসরাস
জাবাল আশ শার্ক জেলা
জাবাল আশ শার্ক জেলা হল ইয়েমেনের ধামার গভর্নরেটের একটি জেলা। ২০০৩ সালের হিসাবে এ জেলার জনসংখ্যা ৬২০৩৪ জন।
নারমিন ওথমান
নারমিন ওথমান (জন্ম c.১৯৪৮, Arabic: نيرمين عثمان; Kurdish Nermîn Osman) হচ্ছেন ইরাকের নুরি আল-মালিকি সরকারের পরিবেশ মন্ত্রী, তিনি ইরাকি পরিবর্তনকালীন সরকারেরও মন্ত্রী ছিলেন। তিনি ইরাকি অন্তর্বর্তী সরকার এর নারী বিষয়ক মন্ত্রী ছিলেন এবং ১৯৯২ সাল থেকে ইরাকি কুর্দিস্তান অঞ্চলের শিক্ষা মন্ত্রী ছিলেন। তিনি বিচার মন্ত্রণালয় ও সমাজসেবা মন্ত্রনালয়ের সুপারিনটেনডেন্ট পদেও ছিলেন।
২০০৫ সালের অাগস্ট মাসে তার গাড়ি বহরে বন্দুকধারীরা হামলা চালায়। তিনি সেই হত্যাচেষ্টা থেকে বেঁচে ফিরেন।
তার পরিবার কুর্দিশ পেসমার্গায় (কুর্দি জাতীয়তাবাদী গেরিলা সংগঠনের সদস্য) সক্রিয় ছিল যারা সাদ্দাম হুসাইনের বিরুদ্ধে লড়েছিল। সাদ্দাম হুসাইন তার চাচা ও তার স্বামীর ভাইকে ফাঁসি দিয়েছিল। তার স্বামী (দারো শেখ নূর) পাঁচ বছর ধরে কারাগারে বন্দী ছিলেন। তিনি ও তার স্বামী ১৯৮৪-এ সুইডেনে নির্বাসিত হয়েছিলেন এবং ১৯৯২-এ ইরাকে ফিরে আসেন। তার স্বামী ছিলেন একজন পাক পলিটবুরো-এর সদস্য, যিনি ২০০৪ সালে মারা যান, একই বছর তাকে জাতীয় সরকারের একটি আসন দেওয়া হয়েছিল।
শিক্ষা
ওথমান ১৯৭১ সালে বাগদাদ বিশ্ববিদ্যালয় হতে গণিতে বি.এসসি সম্পূর্ণ করেন। তার শিক্ষা সম্পন্ন করার পর তিনি ১৯৭৯ সাল পর্যন্ত শিক্ষা খাতে কাজ করেন। তিনি কুর্দি ও আরবিতে ব্যাপকভাবে লেখা প্রকাশ করেছেন এবং অসংখ্য পুরস্কার এবং সম্মানসূচক ডিগ্রি অর্জন করেছেন। ওথমান কুর্দি, আরবি, ফার্সি, সুইডিশ এবং ইংরেজিতে কথা বলেন।
অন্যান্য কার্যক্রম
তিনি বর্তমানে ইরাকের বেশ বিছু নারীভিত্তিক ও গণতান্ত্রিক সংগঠনের সাথে যুক্ত আছেন, যার মধ্যে রয়েছে নার্গিস ম্যাগাজিন, একটি নারী বিষয়ক প্রকাশনা, যেখানে তিনি প্রধান সম্পাদক। একই সময়ে তিনি "হেততাও"-এর ব্যবস্থাপনা পরিচালক, যেটি ইরাকে গণতন্ত্র শক্তিশালী করার চেষ্টা করে।  তিনি অনেক দাতব্য সংস্থা প্রতিষ্ঠা কিংবা সহায়তাও করেছেন।
বাউড়ি
বাউরী বাংলার এক আদিবাসী জনগোষ্ঠি যা তফসিলি জাতি ও উপজাতি তালিকাভুক্ত। এদের গোত্র বা টটাম গুলো হচ্ছে=১ কাশ্যপ ২ পলাশগাছ ৩ বক ৪ ‌‌‌‌‌শালগাছ ৫ বাঘ ৬ ঈগল ৭ বানমাছ ৮ সাপ। পশ্চিমবঙ্গের রাঢ়অঞ্চল বাঁকুড়া, বীরভূম, পুরুলিয়া ও অন্যান্য জেলায় বাউরীরা প্রচুর সংখ্যায় বাস করেন।
২০০১ সালের জনগণনা অনুযায়ী পশ্চিমবঙ্গে বাউরীদের সংখ্যা ১,০৯১,০২২ । বাউরীদের মধ্যে মাত্র ৩৭.৫ শতাংশ সাক্ষর – এর মধ্যে পুরুষ সাক্ষরতার হার ৫১.৮ শতাংশ এবং নারী সাক্ষরতার হার ২২.৭ শতাংশ। মাত্র ৪.৭ শতাংশ বাউড়ি মাধ্যমিক উত্তীর্ণ হয়েছে অথবা বিদ্যালয় শিক্ষা সমাপ্ত করেছে।
উপবর্ণ
বাউরীরা নিম্নলিখিত উপবর্ণগুলিতে বিভক্ত: মল্লভূমিয়া, শিখরিয়া বা গোবারিয়া, পঞ্চকোটী, মোলা বা মুলো, ঢালিয়া বা ঢুলো, মালুয়া, ঝাটিয়া বা ঝেটিয়া ও পাথুরিয়া। বাউরীদের কয়েকটি উপবর্ণ নির্দিষ্ট অঞ্চলের সীমার মধ্যে বসবাস করতেন। মল্লভূমিয়া, মালুয়া ও সম্ভবত মোলারা মল্লভূমের (প্রাচীন মধ্য ও দক্ষিণ বাঁকুড়া) বাসিন্দা ছিলেন। শিখরিয়ারা সম্ভবত বাস করতেন শিখরভূম অর্থাৎ কাঁসাই ও বরাকর নদীর মধ্যবর্তী অঞ্চলে। ঢুলিয়ারা বাস করতেন ঢলভূম অর্থাৎ বর্তমান খাতড়া মহকুমা অঞ্চলে। পঞ্চকোটীরা ছিলেন পুরুলিয়া জেলার পঞ্চকোট এস্টেটের বাসিন্দা।
লাল-পৃষ্ঠবিশিষ্ট সারস ও কুকুর আজও বাউরীদের টোটেম। সারস এই জাতির প্রতীক রূপে ব্যবহৃত। বাউরীরা কুকুর পবিত্র মনে করে এবং কোনো অবস্থাতেই কুকুর হত্যা করে না।
রাজারাম মন্দির
রাজারাম মন্দির মাদারীপুর জেলায় অবস্থিত বাংলাদেশের অন্যতম একটি প্রাচীন মন্দির ও সংরক্ষিত পুরাকীর্তি। এটি মাদারীপুর জেলার রাজৈর উপজেলার খালিয়া ইউনিয়নে অবস্থিত। এটি খালিয়া জমিদার বংশধরদের তৈরি করা একটি মন্দির।
ইতিহাস
কালীসাধক রাজারাম রায় চৌধুরী নামক তৎকালীন খালিয়া জমিদার বংশ ১৭শ শতকে রাজারাম মন্দিরটি এ অঞ্চলে নির্মণ করেন। মন্দিরটি নির্মাণে জমিদার প্রচুর অর্থ খরচ করলেও এটি নির্মাণের সঠিক তারিখ জানা যায় না। তবে অনেকেই মনে করেন এটি ১৮২৫ সালের দিকে নির্মিত হয়েছিল। জমিদার রাজারামের নামানুসারেই এর নাম রাখা হয় ‘রাজারাম মন্দির’।
অবকাঠামো
চার চালা ঘরের অদলে মন্দিরটি তৈরি কারা পুরো মন্দিরটি গ্রাম্য রীতিতে ২৩ শতাংশ জমি নিয়ে নির্মিত। মন্দিরটিতে মোট ৯টি কক্ষসহ একটি রান্নাঘর রয়েছে যার মধ্যে নিচের তলায় তিনটি ও উপরের তলায় ৬টি কক্ষ। এছাড়াও পূজা অর্চনার জন্য রয়েছে আলাদা স্থান। রাজারাম মন্দিরের উচ্চতা ৪৭ ফুট এবং এর দৈর্ঘ্য বিশ ফুট ও প্রস্থ ষোল ফুট। দ্বিতল এ মন্দিরটির প্রতিটি দেয়াল বিভিন্ন রকম দেবদেবী, রামায়ণ ও মহাভারতের নকশা দ্বারা ফুটিয়ে তুলা হয়েছে।এই মন্দিরের নিচতলার প্রায় অনেকটাই এখন মাটির নিচে নেমে গিয়েছে।
বর্তমানে এটি বাংলাদেশ প্রত্নতত্ত্ব অধিদপ্তরের অধীন রয়েছে।
অন্ত্যেষ্টি চিতা
চিতা (πυρά; pyrá, from πῦρ, pyr, "আগুন" থেকে)  বা অন্ত্যেষ্টি চিতা হল অন্ত্যেষ্টি বা মৃত্যুদণ্ডের অংশ হিসাবে মৃতদেহ পোড়ানোর জন্য কাঠামো। শ্মশানের রূপ হিসাবে, মৃতদেহকে চিতার উপরে বা নীচে রাখা হয়, যাতে পরে আগুন দেওয়া হয়।
প্রাচীন গ্রীক ধর্ম নিয়ে আলোচনা করতে গিয়ে, "পায়ার" (আগুনের জন্য সাধারণ গ্রীক শব্দ) বেদীর পবিত্র আগুনের জন্যও ব্যবহার করা হয়, যেগুলির উপর পশুবলির অংশগুলি দেবতাকে উপহার হিসেবে পোড়ানো হয়।
উপকরণ
কাঠ ব্যবহার করে চিতা তৈরি করা হয়। কাঠকয়লা বিশ্লেষণের মাধ্যমে চিতার গঠন নির্ধারণ করা যেতে পারে। কাঠকয়লা বিশ্লেষণ অধ্যয়ন করা কাঠকয়লার জ্বালানী এবং স্থানীয় বনায়নের গঠনের পূর্বাভাস দিতে সাহায্য করে।
ব্যবহার
ঐতিহ্যগতভাবে, হিন্দু ও শিখ ধর্মে মৃতদের দাহ করার জন্য চিতা ব্যবহার করা হয়, এমন প্রথা যা কয়েক হাজার বছর আগের। অন্ত্যেষ্টি চিতা ভাইকিং ও  রোমান সংস্কৃতিতেও ব্যবহার করা হত।
অ্যানন রুবিনস্টাইন
অ্যানন রুবিনস্টাইন (אמנון רובינשטיין, জন্ম ৫ই সেপ্টেম্বর ১৯৩১) একজন ইসরায়েলি আইনবিদ, রাজনীতিবিদ ও কলাম লেখক। তিনি ১৯৭৭ সাল থেকে ২০০২ সালের মধ্যে কনেসেটের সদস্য ছিলেন, বেশ কয়েকটি মন্ত্রী পদে দায়িত্ব পালন করেছিলেন। বর্তমানে তিনি হার্জলিয়ায় ইন্টারডিসিপ্লিনারি সেন্টারের (আইডিসি) ডিন এবং লিবারেল ইন্টারন্যাশনালের একজন পৃষ্ঠপোষক।
জীবনের প্রথমার্ধ
অ্যানন রুবিনস্টাইন ম্যান্ডেট যুগে জন্ম তেল আবিবে হয়েছিল। তার পরিবার সংশোধনবাদী জায়নবাদী আন্দোলনের অন্তর্ভুক্ত ছিল। তিনি পরবর্তীতে সংশোধনবাদ থেকে বিচ্ছিন্ন হয়ে যান, কিন্তু সংশোধনবাদী প্রতিষ্ঠাতা জেইভ জাবোটিনস্কিকে প্রভাবিত করে এমন শাস্ত্রীয় উদারবাদ দ্বারা প্রভাবিত হন।
আইডিএফ-এর অধিনায়ক হিসেবে দায়িত্ব পালনের পর, তিনি জেরুজালেমের হিব্রু বিশ্ববিদ্যালয়ে অর্থনীতি, আন্তর্জাতিক সম্পর্ক ও আইন অধ্যয়ন করেন এবং ১৯৬৩ সালে তাকে বারে ডাকা হয়। তিনি ১৯৬৬ সালে লন্ডন স্কুল অব ইকোনমিক্স থেকে আইনে পিএইচডি ডিগ্রি লাভ করেন। ১৯৬১ সাল থেকে ১৯৭৫ সালের মধ্যে তিনি তেল আবিব বিশ্ববিদ্যালয়ে আইনের অধ্যাপক হিসেবে কাজ করেন, ১৯৬৮ সাল থেকে ১৯৭৩ সাল পর্যন্ত অনুষদের ডিন হিসেবে দায়িত্ব পালন করেন।
রাজনৈতিক পেশা
অ্যাননের রাজনৈতিক জীবন শুরু হয়েছিল, যখন তিনি ইয়ম কিপপুর যুদ্ধের পর শিনুই প্রতিষ্ঠা করেছিলেন। শিনুই ইয়াগেল ইয়াদিনের গণতান্ত্রিক আন্দোলনে যোগ দেয় ড্যাশ গঠনের জন্য। ১৯৭৭ সালের নির্বাচনে, ড্যাশ কনেসেটে ১৫ টি আসন জিতেছিল। ড্যাশের বিজয় এলাইনমেন্টের খরচে এসেছিল; আধুনিক ইসরাইল রাষ্ট্র প্রতিষ্ঠার পর ২৯ বছরে প্রথমবারের মতো ডানপন্থীরা সরকার গঠন করে। যাইহোক, অ্যানন মেনাচেম বিগিনের লিকুদ সরকার জোটে ড্যাশের অংশগ্রহণের বিরোধিতা করেন এবং শিনুই ড্যাশ থেকে বিচ্ছিন্ন হয়ে যায়। অ্যানন ১৯৮১ সালের নির্বাচনে তার আসনটি ধরে রেখেছিলেন, যদিও শিনুই দলের দুটি আসনে হ্রাস পেয়েছিলেন। ১৯৮৪ সালের নির্বাচনে তিনটি আসন জেতার পর শিনুইকে শাসক জোটের আমন্ত্রণ জানানো হয় এবং অ্যাননকে যোগাযোগ মন্ত্রী হিসেবে নিয়োগ দেওয়া হয়। তিনি ১৯৮৮ সালে পুনরায় নির্বাচিত হন, কিন্তু শিনুই সরকারের বাইরে ছিলেন।
অ্যানন ও মেরেৎজ ১৯৯৬ সালের নির্বাচনে লিকুদের বিজয়ের পর সরকার ত্যাগ করেন। তিনি ১৯৯৯ সালে চূড়ান্ত সময়ের জন্য পুনর্নির্বাচিত হন এবং ২০০২ সালের অক্টোবরের শেষে কনেসেট থেকে পদত্যাগ করেন।
পুরস্কার
অ্যানন রুবিনস্টাইন ২০০৬ সালে আইনের জন্য ইসরায় পুরস্কার জিতেছিলেন।
শিনাই গ্রিমস
শিনাই গ্রিমস (জন্ম অক্টোবর ২৪, ১৯৮৯), একজন কানাডিয়ান অভিনেত্রী। বর্তমানে ৯০২১০ টিভি সিরিয়ালে এ্যানি উইলসনের চরিত্রে অভিনয় করছেন। দিগ্রেসি দ্যা নেক্সট জেনারেশন নাট্যকে তিনি দ্রেসি এডওয়ার্ডসের ভূমিকা পালন করে ছিলেন। ন্যাচারালি সাডি নাট্যকেও তিনি একজন গেস্ট সটার হিশাবে অভিনয় করেছিলেন এবং ভৌতিক ছবি স্ক্রিম ৪, শেখানেও তার একটি ভূমিকা ছিল।
প্রাথমিক ও কর্ম জীবন
গ্রিমস টরোন্টো শহরে জন্ম গ্রহণ করেছিলেন। প্রথমিক শিক্ষার জন্য তিনি ফরেস্ট হীল পাবলিক স্কুলে গিয়েছিলেন। তিনি তার উচ্চ মাধ্যমিক শিক্ষার জন্য টরন্ত ফ্যাশান টেলিভিশানে অভ্যন্তরীণ করেন। গ্রিমস তার উচ্চ মাধ্যমিকের শেষ দুই বচর সিটি অ্যাকাডেমি থেকে করেন। ২০০৪ সালে দিগ্রেসি দ্যা নেক্সট জেনারেশন নাট্যকে খুদ্র একটি ভূমিকায় তিনি অভিনয় শুরু করেছিলেন এবং ২০০৬ সালে তিনি প্রধান একটি ভূমিকায় তিনি অভিনয় করেন। ২০০৮ সালে ৯০২১০ নাট্যকে সুযোগ পাওয়ার পরে তিনি কানাডা এবং দিগ্রেসি দ্যা নেক্সট জেনারেশন নাটকের ভূমিকা ত্যাগ করেন।
২০০৯ সালের দিকে তিনি তার সহকর্মী লারেন্স কল্লিন্স আবং আশ্লে তিসদালের সাথে পিকচার ডিস ছবিতে অভিনয় করেছেন। এরপর উনি গায়িকা জোজো সাথে ট্রু কনফেসশন অফ এ হলীওয়ুদ স্কারলেটে অভিনয় করেছিলেন। ২০০৯ সালে পিপল ম্যাগাজিন তাকে মাকে উপ ছারা সব ছেয়ে সুন্দর মানুষ হিশাবে বাছাই করেছেন। গ্রিমসকে "ওল ইয়উ ডিড ওয়াস সেভ মাই লাইভ" মিউজিক ভিডিওতেও দেখা গিয়েছে।
২০১০ সালে গ্রিমসকে আঞ্জিপদ নামে একটি চলচিত্রে অভিনয় করেছেন। ২০১০ সালে তিনি "মাইসেলফ অ্যান্ড ই" নামে একটি গান লিখেছেন এবং পরিচালিতও করেছেন। তিনি ইউ টিউবার ফ্রেদ্দি ওয়ংসের ভিডিও "গান সাইজ ম্যাটাড়সেও" অভিনয় করেছিলেন। ২০১০ সালে স্ক্রিম ৪, ভৌতিক ছবিতেও তিনি অভিনয় করেছিলেন। যেটি মুক্তি পেয়েছিলো এপ্রিলের ২০১১ সালে।
২০১১ সালে ৯০২১০ নাট্যকের তৃতীয় ছিজন শেষ করার পর তিনি তার সহ কর্মী আন্না লাইনে ম্যাককর্ড এবং জেশিকা শটড়ূপেড় সাথে টোকয়োতে এশিয়া গার্লস এক্সপলোশিনে অংশগ্রহণ করেন। গ্রিমস সেখানে ভূমিকম্প এবং সুনামির কারণে যান। অভিনেত্রীরা জানান সেখানে যখন প্রথম ভূমিকম্প হয় তিনি তখন বুদ্ধাদের মন্দিরে ছিলেন। পরে তিনি "স্প্রেড দ্যা হার্ট" নামে একটি অভিযান শুরু করেন যেটার মুল উদ্দেশ ছিল ভূমিকম্প এবং সুনামির ক্ষতি দ্রস্তদের পাশে আগিয়ে আসার। পরে আরও অনেক খ্যাতিবান মানুষেরা যোগ দেন এবং বিশাল বড় চলন হয়ে উঠে।
গ্রিমস একজন নাস্তিক। তিনি জনি ডেপকে অনেক পছন্দ করেন।
চলচ্চিত্রের তালিকা
thumb|upright|Grimes at the 2009 Paley Festival in Beverly Hills, California
টেলিভিশন
২০০৬-২০০৮, Seasons ৬-৭ (Series regular)
২০০৮, Season ৮ (Guest star)
কোলিসিন
৮০০ × ৬০০ পিক্সেল|থাম্ব|কোলিসিন নামক ব্যাক্টেওসিনের ত্রিমাত্রিক চিত্র কোলিসিন(Colicin) হল এক প্রকার ব্যাক্টেরিওসিন যা এশেরিকিয়া কোলাই-এর কিছু স্ট্রেইনের দ্বারা উৎপাদিত এবং বিষাক্ত জাতীয় প্রোটিন। অন্যান্য ব্যাকটেরিয়াল স্ট্রেন থেকে প্রতিযোগিতা কমাতে পরিবেশে কোলিসিনগুলিকে ছেড়ে দেওয়া হয়। কোলিসিনগুলি বাহ্যিক ঝিল্লি রিসেপ্টর এর সাথে আবদ্ধ হয়, তাদের ব্যবহার করে সাইটোসল বা সাইটোপ্লাজমিক ঝিল্লিতে ট্রান্সলোকেট ব্যবহার করে, যেখানে তারা সাইটোটোক্সিক প্রভাব প্রয়োগ করে, যার মধ্যে সাইটোপ্লাজমিক ডিপোলারাইজেশনও রয়েছে। ঝিল্লি, DNase কার্যকলাপ, RNase কার্যকলাপ, বা মুরামিন সংশ্লেষণের বাধা।কোলিসিন হল এক ধরনের ব্যাক্টেরিওসিন - পেপটাইড এবং প্রোটিন অ্যান্টিবায়োটিক যা ব্যাকটেরিয়া দ্বারা নির্গত হয় একই প্রজাতির অন্যান্য ব্যাক্টেরিয়াকে মেরে ফেলার জন্য, যাতে পুষ্টির অধিগ্রহণের জন্য প্রতিযোগিতামূলক সুবিধা প্রদান করা যায়।
গঠন
চ্যানেল গঠনকারী কোলিসিন (কোলিসিন A, B, E1, Ia, Ib, এবং N) হল ট্রান্সমেমব্রেন প্রোটিন যা সাইটোপ্লাজমিক মেমব্রেনকে ডিপোলারাইজ করে, যার ফলে সেলুলার শক্তির অপচয় হয়। এই কোলিসিনগুলি কমপক্ষে তিনটি ডোমেইন রয়েছে: একটি N-টার্মিনাল ট্রান্সলোকেশন ডোমেন যা বাহ্যিক ঝিল্লি এবং পেরিপ্লাজমিক স্পেস (টি ডোমেন) জুড়ে চলাচলের জন্য দায়ী; রিসেপ্টর স্বীকৃতির জন্য দায়ী একটি কেন্দ্রীয় ডোমেন (R ডোমেন); এবং সাইটোপ্লাজমিক মেমব্রেনে চ্যানেল গঠনের জন্য দায়ী একটি সি-টার্মিনাল সাইটোটক্সিক ডোমেন (সি ডোমেন)। R ডোমেন লক্ষ্যকে নিয়ন্ত্রণ করে এবং সংবেদনশীল কোষের রিসেপ্টরের সাথে আবদ্ধ হয়। T ডোমেন ট্রান্সলোকেশনের সাথে জড়িত, টার্গেট সেলের মেশিনারিকে কো-অপ্ট করে। সি ডোমেইন হল 'হত্যাকারী' ডোমেন এবং লক্ষ্যবস্তুতে একটি ছিদ্র তৈরি করতে পারে কোষ ঝিল্লি, বা নিউক্লিয়াস হিসাবে কাজ করে ডিএনএ বা আরএনএ কাটার জন্য। টার্গেট সেল।
প্রতিরোধ
যেহেতু তারা নির্দিষ্ট রিসেপ্টরকে টার্গেট করে এবং নির্দিষ্ট ট্রান্সলোকেশন যন্ত্রপাতি ব্যবহার করে, কোষগুলি এই প্রোটিনের জন্য জিনগুলিকে দমন করে বা মুছে ফেলে কোলিসিনের বিরুদ্ধে প্রতিরোধী করে তুলতে পারে। এই ধরনের প্রতিরোধী কোষগুলি মূল পুষ্টির (যেমন আয়রন বা বি ভিটামিন) এর অভাব ভোগ করতে পারে, কিন্তু নিহত না হয়ে উপকৃত হতে পারে। কোলিসিন একটি '1-হিট কিলিং কাইনেটিক' প্রদর্শন করে যার অর্থ এই নয় যে একটি একক অণু হত্যা করার জন্য যথেষ্ট, তবে অবশ্যই এটি শুধুমাত্র একটি ছোট সংখ্যা নেয়। তার 1969 সালের নোবেল বিজয়ী বক্তৃতায়, সালভাডর ই. লুরিয়া অনুমান করেছিলেন যে কোলিসিনগুলি শুধুমাত্র একটি ডোমিনো প্রভাব সৃষ্টি করে যা কোষের ঝিল্লিকে অস্থিতিশীল করে এমন বিষাক্ত হতে পারে। তিনি সম্পূর্ণরূপে সঠিক ছিলেন না, কিন্তু ছিদ্র-গঠনকারী কোলিসিন ঝিল্লিকে ডিপোলারাইজ করে এবং এইভাবে কোষের শক্তির উৎসকে বাদ দেয়. কোলিসিনগুলি অত্যন্ত কার্যকর টক্সিন।
জেনেটিক অর্গানাইজেশন
কার্যত সমস্ত কোলিসিন প্লাসমিড-এ বহন করা হয়। কোলিসিনোজেনিক প্লাজমিডের দুটি সাধারণ শ্রেণি হল বড়, কম-কপি-সংখ্যার প্লাজমিড এবং ছোট, উচ্চ-কপি-সংখ্যার প্লাজমিড। বৃহত্তর প্লাজমিড অন্যান্য জিন বহন করে, সেইসাথে কোলিসিন অপেরন। কোলিসিন অপেরনগুলি সাধারণত কয়েকটি প্রধান জিন দিয়ে সংগঠিত হয়। এর মধ্যে রয়েছে একটি কোলিসিন স্ট্রাকচারাল জিন, একটি ইমিউনিটি জিন এবং একটি ব্যাক্টেরিওসিন রিলিজ প্রোটিন (বিআরপি), বা লাইসিস, জিন। অনাক্রম্যতা জিনটি প্রায়শই গঠনগতভাবে উৎপাদিত হয়, যখন BRP সাধারণত শুধুমাত্র কোলিসিন স্ট্রাকচারাল জিনের স্টপ কোডন রিড-থ্রু হিসাবে উত্পাদিত হয়। কোলিসিন নিজেই SOS প্রতিক্রিয়া দ্বারা দমন করা হয় এবং অন্যান্য উপায়েও নিয়ন্ত্রিত হতে পারে।
কোলিসিন প্লাসমিড ধরে রাখা তাদের আত্মীয়দের সাথে বসবাসকারী কোষগুলির জন্য খুবই গুরুত্বপূর্ণ, কারণ যদি একটি কোষ অনাক্রম্যতা জিন হারায়, তবে এটি দ্রুত কলিসিন সঞ্চালনের মাধ্যমে ধ্বংসের বিষয় হয়ে ওঠে। একই সময়ে, কোলিসিন শুধুমাত্র লাইসিস প্রোটিন ব্যবহার করে একটি উৎপাদনকারী কোষ থেকে নিঃসৃত হয়, যার ফলে সেই কোষের মৃত্যু ঘটে। এই আত্মঘাতী উৎপাদন প্রক্রিয়াটি অত্যন্ত ব্যয়বহুল বলে মনে হবে, এটি এসওএস প্রতিক্রিয়া দ্বারা নিয়ন্ত্রিত হওয়া ছাড়া, যা উল্লেখযোগ্য ডিএনএ ক্ষতির প্রতিক্রিয়া জানায়। সংক্ষেপে, কোলিসিন উৎপাদন শুধুমাত্র অপ্রত্যাশিত কোষে ঘটতে পারে। প্রোটিন-প্রোটিন মিথস্ক্রিয়া এবং স্বীকৃতির বৈশিষ্ট্য নির্ধারণ এবং তদন্তের জন্য একটি মডেল সিস্টেম হিসাবে অক্সফোর্ড বিশ্ববিদ্যালয়-এর অধ্যাপক ক্লিনথাউস রিসার্চ গ্রুপ বিস্তৃতভাবে কোলিসিনগুলি অধ্যয়ন করে৷
BACTIBASE
বহিঃসংযোগ
বিভাগ:ব্যাকটেরিওসিন শ্রেণি:বিষাক্তবিদ্যা বিভাগ:পেরিফেরাল মেমব্রেন প্রোটিন বিভাগ:এসচেরিচিয়া কোলি
পত্তনগেরে
পত্তনগেরে (Pattanagere) ভারতের কর্ণাটক রাজ্যের চিকমাগালুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে পাত্তানগরে শহরের জনসংখ্যা হল ৯৫,৭৬৯ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে পাত্তানগরে এর সাক্ষরতার হার বেশি।
সুয়াবিল ইউনিয়ন
সুয়াবিল বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
আয়তন
সুয়াবিল ইউনিয়নের আয়তন ১৭,৩১৭ একর (৭০.০৮ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী সুয়াবিল ইউনিয়নের মোট জনসংখ্যা ৩১,৬৫০ জন। এর মধ্যে পুরুষ ১৫,৬২৮ জন এবং মহিলা ১৬,০২২ জন। মোট পরিবার ৬,০৮৪টি।
অবস্থান ও সীমানা
ফটিকছড়ি উপজেলার দক্ষিণ-পশ্চিমাংশ সুয়াবিল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের উত্তরে হারুয়ালছড়ি ইউনিয়ন ও সুন্দরপুর ইউনিয়ন, পূর্বে নাজিরহাট পৌরসভা, দক্ষিণে হাটহাজারী উপজেলার ফরহাদাবাদ ইউনিয়ন এবং পশ্চিমে সীতাকুণ্ড পৌরসভা ও সীতাকুণ্ড উপজেলার বারৈয়াঢালা ইউনিয়ন অবস্থিত।
প্রশাসনিক কাঠামো
সুয়াবিল ইউনিয়ন ফটিকছড়ি উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ভূজপুর থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ৯টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী সুয়াবিল ইউনিয়নের সাক্ষরতার হার ৪১.৬%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।
যোগাযোগ ব্যবস্থা
সুয়াবিল ইউনিয়নে যোগাযোগের প্রধান সড়ক নাজিরহাট-বাগানবাজার সড়ক। প্রধান যোগাযোগ মাধ্যম সিএনজি চালিত অটোরিক্সা।
খাল ও নদী
সুয়াবিল ইউনিয়নের উপর দিয়ে প্রবাহিত খালগুলো হল হালদা নদী, ধর্মছড়ি খাল, ফুনি খাল, মাদারী খাল, বারমাসিয়া খাল এবং শোভনছড়ি খাল।
হাট-বাজার
সুয়াবিল ইউনিয়নের প্রধান প্রধান হাট/বাজারগুলো হল চুরখাঁহাট বাজার, নইয়া হাট, বৈদ্যেরহাট বাজার, ব্রাহ্মণ হাট, রাজা মিয়া বাজার এবং লালমাটিয়া বাজার।
দর্শনীয় স্থান
সুয়াবিল ইউনিয়নের দর্শনীয় স্থানগুলোর মধ্যে রয়েছে:
তড়িৎ ঋণাত্মকতা
তড়িৎ ঋণাত্মকতা (Electronegativity) প্রতীক χ, হল এমন একটি রাসায়নিক ধর্ম যা কোন পরমাণু বা অন্য কোন রাসায়নিক সত্ত্বার ইলেকট্রন বা ইলেকট্রন ঘনত্বকে নিজের দিকে আকর্ষণ করার জন্য প্রকাশ করে। তড়িৎ ঋণাত্মকতা, পরমাণুর পারমাণবিক সংখ্যা, কেন্দ্র থেকে যোজ্যতা ইলেকট্রনের দুরত্ব ইত্যাদীর উপর নির্ভর করে। তড়িৎ ঋণাত্মকতার মান যত বেশি হয় কোন রাসায়নিক সত্ত্বার (পরমাণু, অণু বা মূলক) নিজের দিকে ইলেকট্রন ঘনত্বকে টেনে নেয়ার ক্ষমতা ততই বৃদ্ধি পায়। এটি ১৯৩২ সালে সর্বপ্রথম লিনাস পাওলি, যোজনী বন্ধন মতবাদের সম্প্রসারণের উদ্দেশ্যে প্রস্তাব করেন। ফ্লোরিন সবচেয়ে বেশি তড়িৎ ঋণাত্মক মৌল। ঋণাত্মকতা 4.0 তড়িৎ ঋণাত্মকতার ক্রম F>O>N, Cl>Br>I, C>H
সমযোজী যৌগ নির্ধারণে ভূমিকা
তড়িৎ ঋণাত্মকতার পার্থক্যের মাধ্যমে সমযোজী যৌগের প্রকৃতি নির্ণয় করা যায় : যেমন :
মুলিকান স্কেল
যেখানে,
পাউলিং স্কেল
বিজ্ঞানী পাউলিং এই স্কেলের জনক। এটি সর্বাধিক প্রচলিত স্কেল।
যেখানে,
আয়নীয় রেজোনেন্স শক্তি = δ = EA−B − (EA−A × EB−B)½ (কিলোক্যালোরি/মোল এককে)
আলরেড-রচো স্কেল
বিজ্ঞানী আলরেড ও রচো এই স্কেলের জনক।
রাসায়নিক বৈশিষ্ট্যের উপর প্রভাব
এই ধর্মটির উপর পদার্থের অন্যান্য অনেকগুলো বৈশিষ্ট্যের আন্তঃসম্পর্ক দেখা যায়। যেমন, কোন যৌগে সমযোজী বন্ধনে আবদ্ধ দুটি পরমাণুর মধ্যে তড়িৎ ঋণাত্মকতার পার্থক্য যত বেশি হয়, ঐ যৌগের সমযোজী বৈশিষ্ট্যসমূহের আদর্শ আচরণ থেকে তত বেশি বিচ্যুত হতে দেখা যায় অর্থাৎ আয়নীয় যুগের ন্যায় আচরণের সম্ভাবনা বৃদ্ধি পায়।
সৈয়দ আব্দুর রব
সৈয়দ আব্দুর রব (১৯০৩ – ২১ ডিসেম্বর ১৯৬৯) একজন বাঙালি সমাজ সেবক ও সাংবাদিক ছিলেন।
শৈশবকাল
তিনি বঙ্গ প্রদেশের ১৯০৩ সালেফরিদপুর জেলা গেরদা গ্রামে জন্মগ্রহণ করেছিলেন।
সমাজকর্ম
১৯২৮ সালে ফরিদপুর শহরে প্রতিষ্ঠিত করেন খাদেম-উল-ইনসান সমিতি গঠন করেন। সমিতির শাখা  বাংলার কয়েকটি জেলায় প্রতিষ্ঠিত হয়েছিল।ভাল সমন্বয় ও যোগাযোগের জন্য সমিতির অফিস ১৯৩৩ সালে কলকাতায় স্থানান্তরিত হয় এবং এর পরে এর নামকরণ করা হয় কেন্দ্রীয় খাদেম-উল ইনসান সমিতি।